cyanic-selkie/wikianc huggingface dataset:
ผีสามบาท
เรื่องย่อ
โหงด (ปราโมทย์ แสงศร) ชายหน้าตาอัปลักษณ์คนหนึ่งแอบหลงรัก ผกา (พิมพ์ศิริ พิมพ์ศรี) ซึ่งเป็นนางรำยิ่งชีวิต หากแต่เมื่อผกามีชายอื่นมาติดพันจนถึงขั้นหมั้นหมาย เขาจึงทำการตัดแขนเธอนำไปซ่อนไว้ในกลอง  และลอกผิวหนังทำเป็นหนังกลอง     หากเรื่องราวไม่จบเพียงแค่นั้น เมื่อวิญญาณของเธอยังวนเวียนผูกพันข้ามมาถึงปัจจุบันพร้อมกับกลองใบนั้น
กรุงเทพฯ ในปี พ.ศ. 2544 เจี๊ยบ (พิมพ์ศิริ พิมพ์ศรี) หญิงสาวนักค้าและสะสมวัตถุโบราณ ได้รับกลองโบราณ อายุ 70 ปีใบหนึ่งมาโดยบังเอิญ สิ่งที่ตามมาด้วยคือความฝันอันแปลกประหลาด และเสียงร้องคร่ำครวญของผู้หญิงคนหนึ่งในยามค่ำคืน เจี๊ยบสงสัยว่า สาเหตุของเรื่องแปลก ๆ ทั้งหมดน่าจะมาจากกลอง จึงเริ่มต้นค้นคว้าหาที่มาของกลอง และทำให้เธอได้รู้ความจริงอันเจ็บปวดที่เกิดขึ้นและเคยผูกพันกับเธอมาก่อน เมื่อเกือบ 70 ปีที่แล้ว
แพน (ดาหวัน สิงห์วี) หญิงสาววัยเบญจเพส ใช้ชีวิตอย่างโดดเดี่ยวและอ้างว้าง เหมือนคนเมืองทั่วไปอีกหลายล้านคนในกรุงเทพฯ แพนกำลังแสวงหาความรักจากผู้ชาย ที่สามารถพาเธอให้หลุดจากโลกที่น่าเบื่อนี้ไปสู่วันใหม่ที่ดีกว่าของชีวิต แล้ววันหนึ่งเธอก็ได้พบกับทางลัด เมื่อเพื่อนใหม่คนหนึ่งแนะนำให้เธอใช้น้ำมันพราย ของที่ได้จากการทำพิธีกรรมลี้ลับทางไสยศาสตร์ โดยพวกหมอผี แพนใช้น้ำมันพราย เพื่อทำเสน่ห์ให้ผู้ชายที่เคยมองผ่านเธอหันกลับมาหลงใหล และตกเป็นทาสของเธอ โดยที่เธอไม่รู้เลยว่า มันไม่ต่างไปจากยาเสพย์ติด ที่มีทั้งคุณและโทษ เมื่อเธอเริ่มใช้มันมากขึ้นจนสุดท้ายคนที่จะกลายเป็นเหยื่อ ก็คือ ตัวเธอเอง
กันยา (กัลยณัฐ สีบุญเรือง) หญิงสาวคนหนึ่งผูกคอตายที่อะพาร์ตเมนต์แห่งหนึ่ง รูปการณ์ดูเหมือนว่าเธอจะฆ่าตัวตาย แต่ นพ (พีท ทองเจือ) นายตำรวจหนุ่มอนาคตไกลกลับไม่เชื่อเช่นนั้น เขาเชื่อว่ามันมีเงื่อนงำอะไรอยู่เบื้องหลัง ถึงแม้ผู้บังคับบัญชา (สุเชาว์ พงษ์วิไล) จะไม่ใส่ใจ จึงสืบหาประวัติของเธอ และก็เริ่มได้รู้เรื่องราวชีวิตที่เต็มไปด้วยความเจ็บปวดของเธอ ในขณะเดียวกันนพก็รู้สึกได้ว่า วิญญาณของกันยา ยังวนเวียนอยู่รอบ ๆ ตัวเขา เพื่อชี้ทางและพยายามบอกอะไรบางอย่างแก่เขา เพื่อแกะปมปริศนาการตายของเธอ ก่อนที่นพจะได้พบกับความจริงที่เขาคาดไม่ถึงในท้ายที่สุด
เบื้องหลังและคำวิจารณ์
ผีสามบาท เป็นผลงานภาพยนตร์ที่สร้างโดย บริษัท อาวอง ในเครือของอาร์.เอส.ฟิล์ม ออกฉายในปลายปี พ.ศ. 2544 โดยแบ่งเรื่องราวออกเป็น 3 องก์ หรือ 3 ตอนใหญ่ ๆ บทภาพยนตร์ดัดแปลงมาจากเรื่องสั้นแนวสยองขวัญของ มนัส จรรยงค์ นักเขียนในอดีตผู้ได้รับฉายาว่า "ราชาเรื่องสั้นของเมืองไทย"
กำกับการแสดง 2 ตอนแรก โดย พิสุทธิ์ แพร่แสงเอี่ยม และในตอนสุดท้าย กำกับโดย ออกไซด์ แปงชุน ผู้กำกับชาวฮ่องกงที่เคยมีผลงานการกำกับภาพยนตร์ไทยมาแล้วในปี พ.ศ. 2540 จากเรื่อง ท้าฟ้าลิขิต
ในเว็บไซต์IMDbได้ให้คะแนนภาพยนตร์เรื่องนี้ไปเพียงแค่ 5.3 ดาวเท่านั้น จากทั้งหมด 10 ดาว
ในปี พ.ศ. 2546 มีข่าวว่า ราเชนทร์ ลิ้มตระกูล ผู้อำนวยการสร้างจะทำการสร้างต่อเป็นภาคที่ 2 แต่จนถึงปัจจุบันนี้ ก็ไม่มีการสร้างและฉายออกมาแต่อย่างใด
ดัดดาริโอ
ดัดดาริโอ ตามสำเนียงอิตาลี หรือ แดเดริโอ ตามสำเนียงอเมริกัน (D'Addario) เป็นบริษัทผู้ผลิตสายดนตรี โดยเฉพาะสายกีตาร์ ปัจจุบัน มีสำนักงานใหญ่อยู่ ณ หมู่บ้านฟาร์มิงเดล เกาะลองไอแลนด์ รัฐนิวยอร์ก สหรัฐอเมริกา
บริษัทดัดดาริโอเป็นอุตสาหกรรมในครัวเรือนขนานแท้ และเป็นองค์กรผลิตสายดนตรีองค์กรใหญ่ที่สุดแห่งหนึ่งในโลก ผลิตสินค้าขายทั้งในนามของตัว และผลิตให้บริษัทอื่นขาย อนึ่ง นอกจากผลิตภัณฑ์หลักอันเป็นสายดนตรีดังว่ามาแล้ว ดัดดาริโอยังเปิดบริษัทลูกเพื่อทำและขายสินค้าอื่น ๆ อีก เป็นต้นว่า บริษัทลูกที่ชื่อ "แพลเน็ตเวฟส์" (Planet Waves) ขายสายกีตาร์, อุปกรณ์ปรับเสียง (tuner), เครื่องกันความชื้น, พิก (pick) และอื่น ๆ
ดับเบิลยูดับเบิลยูอี มิกซ์แมทช์ ชาลเล้นจ์
ดับเบิลยูดับเบิลยูอี มิกซ์แมทช์ ชาลเล้นจ์ (WWE Mixed Match Challenge) เป็นรายการโทรทัศน์อินเทอร์เน็ตและทัวร์นาเม้นท์มวยปล้ำอาชีพ ของดับเบิลยูดับเบิลยูอี (WWE) โดยเริ่มออกอากาศในวันที่ 16 มกราคม ค.ศ. 2018 ที่จะรวมทุกแมทช์ที่เป็นแมทช์การปล้ำแทกทีมผสม โดยทีมนั้นจะต้องมีนักมวยปล้ำชายกับนักมวยปล้ำหญิง
ทัวร์นาเมนต์จะประกอบด้วยการแข่งขันต่างๆที่เกิดขึ้นจากที่เขียนสคริปต์ และมีผลที่กำหนดไว้ล่วงหน้าโดย ดับเบิลยูดับเบิลยูอี
เอลฟ์ (มิดเดิลเอิร์ธ)
เอลฟ์ (elf) ตามความหมายในจินตนิยายชุดมิดเดิลเอิร์ธ ของ เจ. อาร์. อาร์. โทลคีน เป็นสิ่งมีชีวิตที่ถูกสร้างขึ้นโดยมหาเทพอิลูวาทาร์ มีชีวิตยืนยาวเท่ากับอายุของโลก จึงเสมือนหนึ่งว่าเป็นอมตะ คำว่า 'เอลฟ์' (Elf) เป็นคำที่โทลคีนเลือกมาจากตำนานโบราณเพื่อใช้แทนคำศัพท์แท้จริงอันเป็นชื่อของชนเผ่านี้ คือ เอลดาร์ (Eldar) ซึ่งเป็นคำในภาษาเควนยา หมายถึง 'ประชากรแห่งแสงดาว'
โทลคีนมักกล่าวเสมอว่า การตั้งชื่อต่าง ๆ ในผลงานของเขา มีเหตุจากรากฐานของเสียงและคำศัพท์ในภาษาเฉพาะที่เขาประดิษฐ์ขึ้น คือภาษาเควนยา และภาษาซินดาริน อย่างไรก็ดีคำศัพท์เหล่านั้นมักพ้องเสียงกับรูปภาษาโบราณอื่น ๆ โดยเฉพาะภาษาอังกฤษเก่า (Old English) การศึกษาผลงานของโทลคีนโดยพิจารณารากศัพท์ในภาษาอังกฤษเก่า ช่วยให้เข้าใจจุดมุ่งหมายในการประพันธ์ของโทลคีนมากขึ้น
เอลฟ์ ในผลงานของโทลคีน สื่อถึงอารยธรรมอันเก่าแก่ ความทรงภูมิปัญญา และความดีงามของโลก ซึ่งส่วนหนึ่งสืบทอดไหลเวียนอยู่ในร่างกายมนุษย์ โทลคีนสื่อความหมายนี้โดยการประพันธ์ให้เผ่าพันธุ์เอลฟ์ ได้วิวาห์กับเผ่าพันธุ์มนุษย์ มนุษย์ในยุคหลังจึงมีสายเลือดของเอลฟ์ผสมอยู่
กำเนิดของเอลฟ์
ตามปกรณัมของ เจ. อาร์. อาร์. โทลคีน การตื่นของเอลฟ์ เป็นจุดเริ่มต้นนับยุคที่หนึ่งของยุคแห่งพฤกษา
พวกเอลฟ์เล่าสืบต่อกันมาว่า พวกเขาตื่นขึ้นที่ริมทะเลสาบคุยวิเอเนน ซึ่งเป็นทะเลสาบที่ตั้งอยู่ในดินแดนไกลโพ้นทางฟากตะวันออกของทวีปมิดเดิลเอิร์ธ กลุ่มที่ตื่นขึ้นเป็นกลุ่มแรกคือชาววันยาร์ กลุ่มที่สองคือ โนลดอร์ และกลุ่มที่สามคือชาวเทเลริ เวลานั้นโลกอาร์ดายังไม่มีดวงอาทิตย์และดวงจันทร์ มีแต่เพียงแสงสว่างจากแสงดาว พวกเอลฟ์จึงมองเห็นแสงดาวเป็นสิ่งแรก และหลงรักในแสงดาวเหล่านั้น
เมลคอร์ เป็นคนแรกที่ล่วงรู้ถึงการตื่นของเหล่าเอลฟ์ จึงลอบมาทำร้ายและจับตัวพวกเอลฟ์ไปทรมาน บ้างเชื่อกันว่านี่เป็นที่มาของพวกออร์ค คือการที่เมลคอร์เอาตัวพวกเอลฟ์ไปทรมานจนพิกลพิการ เป็นการทำลายสิ่งประดิษฐ์แสนวิเศษของอิลูวาทาร์
เมื่อเทพโอโรเมเสด็จประพาสมิดเดิลเอิร์ธคราวหนึ่ง จึงมาพบพวกเอลฟ์เข้า เหล่าวาลาร์ จึงมีดำริให้ชักชวนพวกเอลฟ์ให้เดินทางไปอยู่ด้วยกันกับพวกพระองค์ที่วาลินอร์ เพื่อให้รอดพ้นจากการรังควานของเมลคอร์ เกิดเป็นการอพยพครั้งใหญ่ของเอลฟ์ ซึ่งเป็นจุดแบ่งกลุ่มตระกูลของเอลฟ์อีกมากมายในเวลาต่อมา
การแบ่งชาติพันธุ์ของเอลฟ์
เอลฟ์แบ่งได้เป็นกลุ่มดังต่อไปนี้
ภาษา
โทลคีนเป็นศาสตราจารย์ด้านภาษาศาสตร์ เขาได้ประดิษฐ์คิดค้นภาษาเอลฟ์ขึ้นจนสามารถใช้งานได้จริง มีไวยากรณ์และคำศัพท์มากพอจะใช้งานในชีวิตประจำวันได้ คือภาษาเควนยา และภาษาซินดาริน ซึ่งในนิยายของเขาระบุว่าทั้งสองภาษาเป็นภาษาที่เอลฟ์ในมิดเดิลเอิร์ธใช้งานกันเป็นภาษาหลัก
แต่โทลคีนยังประดิษฐ์ภาษาเอลฟ์ไว้อีกเป็นจำนวนมาก บางภาษาก็มีเพียงโครงร่างไวยากรณ์เท่านั้น หากว่าตามเนื้อเรื่องในจินตนิยาย เพื่อให้เข้าใจได้ง่าย ก็สามารถอธิบายได้ดังนี้ - เมื่อแรกที่พวกเอลฟ์ตื่นขึ้นที่คุยวิเอเนน พวกเขาสื่อสารกันด้วยภาษาเควนเดียนโบราณ ซึ่งเป็นต้นกำเนิดของภาษาเอลฟ์ทั้งปวง ต่อมาเมื่อพวกเอลฟ์อพยพแยกย้ายกันไปอยู่ในดินแดนต่าง ๆ จึงมีการพัฒนาทางภาษาของแต่ละกลุ่มแตกต่างกันออกไป
ภาษาต่าง ๆ ของพวกเอลฟ์ประกอบด้วย
ชื่ออื่น ๆ
ชื่อในภาษาเอลฟ์
ชื่อทั่วไป
อักษรลิเนียร์บี
อักษรลิเนียร์บี (Linear B) เป็นอักษรโบราณชนิดหนึ่งที่พบในประเทศกรีซและบริเวณใกล้เคียง มีลักษณะใกล้เคียงกับอักษรลิเนียร์เอ
การค้นพบ
ในปี พ.ศ. 2443 นักโบราณคดี เซอร์ อาร์เธอร์ อีแวนส์ พบจารึกแผ่นดินเหนียวจำนวนมาก ซึ่งเขียนด้วยเครื่องหมายแปลก ๆ ที่นอสซอส เกาะครีท อีวานส์เชื่อว่า เขาค้นพบพระราชวังของพระเจ้าไมเนอร์ และเขาวงกตแห่งมิโนทอร์ เขาจึงตั้งชื่อภาษาและจารึกนั้นว่าไมนอส (Minuan) เขาพยายามถอดความจารึกเหล่านั้น แต่ทำได้น้อยมาก เขาตั้งสมมติฐานว่า ในจารึกมีระบบการเขียนที่แตกต่างกัน 3 ระบบ คือ อักษรไฮโรกลิฟฟิก อักษรลิเนียร์เอ และอักษรลิเนียร์บี อักษรไฮโรกลิฟฟิก ปรากฏเฉพาะส่วนที่เป็นตราประทับ และพอจะถอดความได้บ้าง อักษรลิเนียร์เอยังถอดความไม่ได้ แต่น่าจะมาจากอักษรไฮโรกลิฟฟิก อักษรลิเนียร์บีน่าจะมาจากอักษรลิเนียร์เอ แต่ความสัมพันธ์ระหว่างอักษรทั้งสอง ยังไม่ชัดเจน
เฟนเดอร์ พรีซิชันเบส
เฟนเดอร์พรีซิชันเบส (Fender Precision Bass) เรียกโดยย่อว่า พีเบส (P Bass) เป็นเบสไฟฟ้ารุ่นหนึ่งซึ่งแคลเรนซ์ เลโอไนดัส เฟนเดอร์ (Clarence Leonidas Fender) นักนวัตกรรมชาวอเมริกัน สร้างต้นแบบขึ้นในปี 1950, เผยสู่ตลาดในปีถัดมา และสร้างประวัติศาสตร์เมื่อผลงานชิ้นนี้ได้รับความสนใจและการใช้สอยจากสาธารณชนอย่างกว้างขวางอย่างไม่ปรากฏมาก่อน ในยุคนั้นจึงมีผู้เรียกขานมันว่า "เครื่องดนตรีปฏิวัติ" (revolutionary instrument)
อักษรลิเนียร์บี
การถอดความ
ใน พ.ศ. 2482 พบแผ่นจารึกดินเหนียว เขียนด้วยอักษรลิเนียร์บี จำนวนมาก ที่ไพลอส ประเทศกรีซ ซึ่งสร้างความแปลกใจให้อีวานส์ ผู้เชื่อว่าอักษรนี้ใช้ในเกาะครีทเท่านั้น การถอดความอักษรลิเนียร์บีสำเร็จเมื่อ พ.ศ. 2493 โดย ไมเคิล เวนทริส (2465 – 2499) เขาเริ่มสนใจอักษรนี้เมื่อ พ.ศ. 2479 เมื่อเข้าชมนิทรรศการเกี่ยวกับชาวไมนวน ของอีวานส์ และสามารถเข้าใจอักษรลิเนียร์บีได้ในอีก 17 ปีต่อมา
ครั้งแรก เวนทริสสงสัยว่า ภาษาที่เขียนด้วย อักษรลิเนียร์บี คือภาษากรีก เพราะคำที่ถอดความได้บ้างแล้ว คล้ายกับรูปแบบของอักษรกรีกโบราณ และด้วยความช่วยเหลือของ จอห์น แชดวิช ผู้เชี่ยวชาญภาษากรีกยุคแรก ๆ เขาจึงแสดงข้อพิสูจน์ได้ว่า อักษรลิเนียร์บีใช้เขียนภาษากรีก
เรสเซิลเมเนีย ครั้งที่ 36
เรสเซิลเมเนีย ครั้งที่ 36 (WrestleMania 36) เป็นการแสดงมวยปล้ำอาชีพแบบเพย์-เพอร์-วิว(PPV)ปีที่36 ของเรสเซิลเมเนียจัดโดย WWE วันที่ 4 และ 5 เมษายน ค.ศ. 2020 (บันทึกเทปวันที่ 25 และ 26 มีนาคม ค.ศ. 2020) ที่ WWE Performance Center ในออร์แลนโดรัฐฟลอริดาและสถานที่อื่นๆ แต่เดิมมีกำหนดจะจัดขึ้นที่สนามกีฬา Raymond James Stadium ในแทมปารัฐฟลอริดา แต่ถูกยกเลิกเนื่องจากการระบาดของโรคโคโรนาไวรัสในปี 2019-20 ซึ่งจะมีการเข้าร่วมโดยบุคลากรที่จำเป็นเท่านั้นและจะเป็น PPV ครั้งแรกของ WWE ที่ไม่มีคนดูในสนาม และยังเป็นเรสเซิลเมเนียครั้งแรกที่จัดถึง 2 วัน นอกจากนี้อดีตนักอเมริกันฟุตบอล NFL อย่าง Rob Gronkowski ที่ได้เซ็นสัญญากับ WWE มาเป็นโฮสต์ในศึกนี้
เบื้องหลัง
WrestleMania ถือเป็นเหตุการณ์สำคัญของ WWE ซึ่งจัดขึ้นเป็นครั้งแรกในปี 1985 เป็นงานมวยปล้ำอาชีพที่ยาวที่สุดในประวัติศาสตร์และจัดขึ้นเป็นประจำทุกปีระหว่างกลางเดือนมีนาคมถึงกลางเดือนเมษายน เป็นครั้งแรกที่ WWE ดั้งเดิมจ่ายต่อการชมสี่ครั้งซึ่งรวมถึง Royal Rumble, SummerSlam และ Survivor Series ได้รับการขนานนามว่า "Big Four" WrestleMania อยู่ในอันดับที่หกของแบรนด์กีฬาที่มีค่ามากที่สุดในโลกโดย Forbes และได้รับการอธิบายในฐานะซูเปอร์โบวล์แห่งวงการบันเทิงกีฬา
เรื่องราว
เรสเซิลเมเนียกับประเภทแมตช์ปล้ำจะถูกกำหนดโดยการวางพล็อตเรื่องและเขียนบท โดยนักมวยปล้ำจะถูกวางตัวให้เป็นธรรมะ หรือ อธรรมทั้งหมดโดยการจัดแมตช์ นักมวยปล้ำบางคนเท่านั้นที่มีความบาดหมางกันจะได้มาแสดงที่เรสเซิลเมเนีย
รู้สึกราวกับว่าไม่มีใครสมควรได้รับโอกาสที่จะท้าทายเขาที่ Royal Rumble หรือ WrestleMania แชมป์ WWE Champion อย่าง Brock Lesnar ประกาศว่าจะเข้าร่วม Royal Rumble ฝั่งชายโดยจะขึ้นเป็นหมายเลข 1 ในครึ่งแรกของแมตช์นั้น Lesnar สามารถปราบนักมวยปล้ำออกไปได้ถึง 13 คนก่อนจะถูก Drew McIntyre กำจัดออกจากเวทีและเป็นผู้ชนะในแมตช์นี้ทำให้ Drew ได้สิทธิ์เลือกชิงแชมป์โลกเส้นไหนก็ได้ใน WrestleMania วันต่อมาใน Raw นั้น Drew ประกาศเลือกที่จะท้าชิงแชมป์ WWE กับ Lesnar
ใน Survivor Series ปี 2019 แชมป์หญิง NXT ในตอนนั้นอย่าง Shayna Baszler เอาชนะแชมป์หญิง Raw อย่าง Becky Lynch และแชมป์หญิง SmackDown อย่าง Bayley ไปได้แบบ 3 เส้า หลังแมตช์ Lynch เล่นงาน Baszler ก่อนอัดใส่โต๊ะผู้บรรยาย หลังจากเสียแชมป์ NXT Baszler ได้เข้าร่วม Royal Rumble ของฝั่งหญิงเป็นคนสุดท้ายเบอร์ 30 แต่ก็ไม่ชนะ ใน Raw 10 กุมภาพันธ์ หลังจากที่ Lynch ป้องกันแชมป์กับ Asuka เอาไว้ได้ก็ถูก Baszler แอบมาลอบทำร้ายและกัดไปที่คอด้านหลังของ Lynch ต่อมาได้มีการประกาศแมตช์ Elimination Chamber หญิงเพื่อสิทธิ์ชิงแชมป์กับ Lynch ที่ WrestleMania ผลปรากฏว่า Baszler เป็นฝ่ายชนะไปชิงกับ Lynch ที่ WrestleMania
หลังจากคว้าแชมป์ Universal ใน Super ShowDown ใน SmackDown 28 กุมภาพันธ์ ตำนาน WWE Hall of Fame อย่าง Goldberg ได้ออกมาเพื่อท้าว่าใครจะเป็นรายต่อไป "Who's next?" ปรากฏว่าเป็น Roman Reigns ที่ออกมารับคำท้าก่อนจะมีการประกาศแมตช์ที่ WrestleMania ภายหลังมีประกาศว่า Reigns ปฏิเสธที่จะขึ้นปล้ำจากสถานการณ์ Covid-19 โดยให้ Braun Strowman ชิงแทน
John Cena ได้รีเทิร์นใน SmackDown 28 กุมภาพันธ์ เพื่อมาประกาศเรื่องที่เขาจะทำใน WrestleMania เขาบอกว่าจะทำสิ่งที่ถูกต้อง WrestleMania ปีนี้ควรดำเนินไปโดยไม่มีเขา ศึกนี้ควรเป็นของสตาร์ทุกคนที่ทำงานทุกๆวันเหล่านั้น Cena วางไมค์ลงจากเวที จับมือ และทำท่าเคารพแฟนๆที่ฉากก่อนไฟดับและเปิดขึ้น "The Fiend" Bray Wyatt ปรากฏตัวด้านหลังก่อนจะชี้ป้าย WrestleMania เป็นสัญญาณท้าเจอโดยที่ Cena โค้งหมวกคำนับเป็นการรับคำท้า ซึ่งยังเป็นการรีแมตช์จาก WrestleMania 30 ในปี 2014 ใน SmackDown 27 มีนาคม Bray ได้ท้า Cena ในกติกา Firefly Fun House match และ Cena รับคำท้า
ใน Super ShowDown ระหว่าง gauntlet match ชิงถ้วยรางวัล Tuwaiq Trophy นั้น AJ Styles ที่กำลังรอคู่ต่อสู้อย่าง Rey Mysterio ที่จะออกมาเป็นคนสุดท้าย แต่ Rey ถูกทำร้ายโดยสมาชิก O.C. ของ AJ อย่าง Luke Gallows และ Karl Anderson ก่อนที่ AJ จะสั่งกรรมการให้เขาชนะถ้า Rey ไม่สามารถออกมาทันก่อนนับ 10 ระหว่างนับกล้องตัดไปหลังฉากเห็น Gallows และ Anderson ถูกเล่นงานโดย The Undertaker ที่เซอร์ไพรส์รีเทิร์นออกมาปล้ำแทน Rey ก่อนจะจับ AJ ใส่ chokeslam กดนับ 3 เป็นผู้ชนะ ใน Raw ต่อมา AJ ได้ล้อเลียนท่าประจำตัวของ Undertaker ในระหว่างปล้ำ ใน Elimination Chamber นั้น Undertaker ได้ป่วนแมตช์ AJ ทำให้แพ้ Aleister Black ใน Raw คืนต่อมา AJ ได้พาดพิงถึง Michelle McCool ภรรยาของ Undertaker ก่อนจะมีการประกาศเซ็นสัญญาในอีกสัปดาห์ถัดมา ใน Raw สัปดาห์ต่อมาได้มีการเซ็นสัญญาแมตช์ของทั้งคู่อย่างเป็นทางการ สัปดาห์ต่อมา AJ ได้ประกาศท้าเจอในกติกา Boneyard Match ซึ่ง Taker รับคำท้า
หลังจากที่ต้องรีไทร์เลิกปล้ำในปี 2011 ตำนาน WWE Hall of Fame อย่าง Edge ได้กลับมาชึ้นปล้ำอีกครั้งใน Royal Rumble ปี 2020 โดยออกมาเป็นลำดับที่ 21 ระหว่างแมตช์เขาพบกับ Randy Orton อดีตคู่แท็กทีมของเขาในนาม Rated-RKO ทั้งคู่ฟอร์มทีมกันสั้นๆ ก่อนที่ Edge จะเหวี่ยง Orton ออกเวทีและถูกกำจัดออกตามเช่นกัน คืนถัดมาใน Raw นั้น Edge ได้ปรากฏตัวออกมาและบอกว่าเขาสามารถกลับมาปล้ำได้แล้วก่อนที่ Orton จะตามออกมาเพื่อจะรวมทีมกันอีกครั้งแต่ Orton ก็ใส่ RKO และเอาเก้าอี้ฟาดศีรษะ Edge ด้วยท่า Conchairto ทำให้ Edge ถูกหามส่งโรงพยาบาล ใน Raw 2 มีนาคม Beth Phoenix ภรรยาของ Edge ได้ออกมาอัปเดตอาการของสามีก่อนที่ Orton จะออกมาและ RKO ใส่ Beth ใน Raw สัปดาห์ต่อมา Edge ได้กลับมาล้างแค้น Orton ด้วย RKO และจะทำ Conchairto แต่ Orton หนีไปได้ สัปดาห์ต่อมา Edge ประกาศท้าเจอ Orton ใน WrestleMania รูปแบบกติกา Last Man Standing match ใครถูกนับ 10 ก่อนเป็นฝ่ายแพ้ ซึ่ง Orton รับคำท้า
หลังจากที่ทีม Raw พ่ายแพ้ใน Survivor Series 2019 นั้นคืนถัดมาใน Raw 25 พฤศจิกายน กัปตันทีมอย่าง Seth Rollins ได้พูดด่ากราดสตาร์ของ Raw ทุกคนที่อยู่รอบเวทียกเว้น AOP (Akam และ Rezar) ที่ไม่ได้ร่วมปล้ำใน Survivor Series ก่อนที่ทุกคนจะเดินออกไป เหลือเพียง Kevin Owens ที่ขึ้นมาบนเวที Seth ถามถึงความภักดีของ KO ต่อ Raw และกล่าวหา KO ว่าอย่างเกียจคร้านพยายามเป็นเหมือนตัวเขา KO จึงจัดการสตันเนอร์ใส่ Seth ก่อนจะมีแมตช์กันในคืนนั้นแต่ระหว่างแมตช์ก็ถูก AOP มาก่อกวนเล่นงาน KO จนทำให้ชนะฟาล์ว จากนั้น AOP จึงหันไปสนใจ Seth ซึ่งพร้อมจะต่อสู้ แต่พวกเขากลับเดินออกจากเวทีไป Seth เลยโดดเหยียบหัว Stomps ใส่ KO เป็นการเปรยบทอธรรมของ Seth จนกระทั่งใน Raw 9 ธันวาคม Seth ได้กลายเป็นอธรรมเต็มตัวโดยร่วมกลุ่มกับ AOP เล่นงานเหยียบหัว KO ต่อมาในปี 2020 Seth ได้ตั้งฉายา Monday Night Messiah (ผู้มาโปรดของ Raw) และก็ได้ Murphy เข้าร่วมเป็นสมาชิกคนที่ 4 เปิดศึกกับทีม KO ที่มี Samoa Joe และแชมป์แท็กทีม Raw อย่าง The Viking Raiders (Erik และ Ivar) ใน Raw 22 มกราคม Seth ยังได้แชมป์แท็กทีมร่วมกับ Murphy แต่ก็เสียแชมป์ และไม่สามารถชิงคืนได้โดยการก่อกวนของ KO ต่อมา Seth ได้ท้าเจอ KO ใน WrestleMania ซึ่ง KO รับคำท้า
อากิยามะ มิโอะ
รูปลักษณ์และอุปนิสัย
มิโอะมีผมสีดำ ยาว และตรง ซึ่งไว้เป็นทรงเจ้าหญิง หรือฮิเมะคัต (Hime cut) เธอมีดวงตาสีเทาเข้มที่กลมโตกว่าตัวละครตัวอื่น ๆ สูงหนึ่งร้อยหกสิบเซนติเมตร หนักห้าสิบสี่กิโลกรัม และมีหน้าอกใหญ่กว่าไทนากะ ริทสึ (Ritsu Tainaka) และฮิราซาวะ ยุย (Yui Hirasawa) เพื่อนร่วมวงดนตรี
มิโอะเขินอายง่าย ไม่มั่นใจในตนเอง และไม่ชอบเรื่องน่ากลัวบรรดามี โดยเฉพาะที่เกี่ยวกับภูตผี, เพรียง หรือเลือดตกยางออก หรือเมื่อถูกจ้อง ถูกตะโกนใส่ หรือถูกสัตว์เกาะ เธอมักถูกริทสึ ซึ่งเป็นเพื่อนกันมาแต่เด็ก และยามานากะ ซาวาโกะ (Sawako Yamanaka) อาจารย์ที่ปรึกษาชมรมเค-อง กระเซ้าเย้าแหย่ โดยเฉพาะด้วยการเล่าเรื่องผีให้ฟัง
มิโอะยังกลัวผู้คนและไม่ชอบเป็นจุดเด่น แต่เพราะมีรูปร่างอันสูง หน้าตาน่ารัก และทรงผมที่แปลกกว่าใครเพื่อน เธอจึงเป็นที่สังเกต และต่อมาก็ได้รับความนิยมเป็นอันมากในหมู่นักเรียนร่วมโรงเรียน ถึงขนาดมีการตั้งชมรมผู้คลั่งไคล้มิโอะขึ้น ประกอบด้วยสมาชิกจำนวนมาก
อย่างไรก็ดี ในคราวจำเป็น มิโอะสามารถรวบรวมกำลังใจและความกล้าเข้าแก้ไขสถานการณ์ได้เสมอไป เช่น เมื่อยุยลืมเนื้อร้องเพลงกลางเวที เธอก็เข้าร้องแทนอย่างทันท่วงที นอกจากนี้ มิโอะเรียนเก่ง ขยัน เอาจริงเอาจังกับชีวิต มีผลการเรียนดีเยี่ยม และมีความสามารถด้านดนตรีเป็นเลิศ เธอเป็นที่พึ่งพาให้แก่ผู้อื่นได้ทั้งในเรื่องเรียนและเรื่องอื่น ริทสึและยุยจึงร้องขอให้เธอช่วยสอนหนังสือและสอนดนตรีให้เป็นครั้งคราว
มิโอะถนัดซ้าย และคลั่งไคล้เครื่องดนตรีที่ออกแบบมาเพื่อคนถนัดซ้ายโดยเฉพาะ ด้วยเห็นว่าหายากมิใช่น้อย อนึ่ง มิโอะยังชอบชมกีฬาไม่เลือกชนิดด้วย
บทบาท
จำเดิม มิโอะต้องการเข้าชมรมอักษรศาสตร์ (Literature Club) แต่ริทสึเกลี้ยกล่อมให้เข้าชมรมเค-อง เมื่อตั้งวงดนตรีของชมรมแล้ว มิโอะมีตำแหน่งเบส และร้องแทนยุยในบางโอกาส
ในมังงะปรากฏว่า มิโอะเล่นเฟนเดอร์พรีซิชันเบสลายลำแสงสุริยะสามสี (3-Color Sunburst Fender Precision Bass) ขณะที่ในอนิเมะ เธอเล่นเฟนเดอร์แจสเบส (Fender Jazz Bass), ใช้พิกการ์ดทรงกระดองเต่า (tortoiseshell pickguard) และใช้สายเบส ยี่ห้อดัดดาริโอ รุ่นอีเอกซ์แอลหนึ่งร้อยหกสิบเอ็ม ขนาดกลาง (D'Addario EXL160M medium) ยุยตั้งชื่อเบสของมิโอะให้ว่า "อิลิซะเบธ" (Elizabeth) ซึ่งในภาษาญี่ปุ่นออกเสียงว่า "อิลิซะเบส" (エリザベス (Erizabesu, เอริซาเบซุ)) อันเป็นการเล่นสำนวนกับคำว่า "เบส" ซึ่งในภาษาญี่ปุ่นออกเสียงว่า "เบซุ" (ベース (bēsu))
มิโอะเขียนเพลงส่วนใหญ่ที่วงใช้แสดง แต่เพราะมีบุคลิกลักษณะอ่อนหวานและมักขวยเขิน เนื้อเพลงที่เธอเขียนจึงมีภาษาทำนองเดียวกับบุคลิกภาพของเธอ เช่น เพลง "ฟุวะฟุวะไทม์" (ふわふわ時間 (Fuwa Fuwa Jikan), "Fuwa Fuwa Time") ตอนหนึ่งว่า "เมื่อฉันพบเธอ หัวใจของฉันก็ดุก ๆ ดิก ๆ ฉันรู้สึกว่าลอยละล่องอ้องฟ่องไปคล้ายมาร์ชเมลโลว์นุ่ม ๆ นิ่ม ๆ" (キミを見てるといつもハートDoki☆Doki 揺れる思いはマシュマロみたいにふわ☆ふわ) ซึ่งซาวาโกะ อาจารย์ที่ปรึกษา ว่า ฟังแล้วรู้สึกครั่นเนื้อครั่นตัว
ในการแสดงดนตรีครั้งแรกของวงเวลาน้ำชาหลังเลิกเรียน มิโอะได้ร้องนำ และสร้างความประทับใจให้แก่ผู้ชมเป็นอันมาก เมื่อร้องเสร็จแล้ว มิโอะสะดุดสายไฟหกล้มจนกระโปรงอ้าไปทางผู้ชม ยังให้คนทั้งปวงเห็นกางเกงในของเธออย่างชัดเจน หลังเหตุการณ์นั้น ผู้คนพากันรวมกลุ่มจัดตั้งเป็นชมรมผู้คลั่งไคล้มิโอะ มี โซคาเบะ เมกุมิ (Megumi Sokabe) ประธานกรรมการนักเรียน เป็นหัวหน้าอย่างลับ ๆ
เหล่าผู้นิยมมิโอะเรียกขานมิโอะว่า "มิโอะตัง" (みおたん (Mio-tan)) ซึ่งเริ่มมาแต่เมกุมิที่ขอให้มิโอะลงลายมือชื่อในรูปถ่ายด้วยชื่อดังกล่าว ทั้งนี้ "ตัง" (たん (tan)) เป็นคำตลาดของ "จัง" (ちゃん (chan)) หรือ "ซัง" (さん (san))
เพราะได้รับความชื่นชอบในโรงเรียนเป็นอันมาก ในคราวแสดงโศกนาฏกรรมเรื่อง โรเมโอและจูเลียต (Romeo and Juliet)  ณ หอประชุมใหญ่ เพื่อนร่วมห้องจึงมีมติเป็นเอกฉันท์ให้มิโอะแสดงเป็นโรเมโอ คู่กับริทสึที่เป็นจูเลียต ครั้นผู้คนทราบว่าเป็นการแสดงละครของมิโอะ ก็แห่เข้าชมจนหาที่ว่างมิได้
มิโอะนั้น เมื่อสำเร็จมัธยมศึกษาแล้ว ได้เข้าศึกษาต่อยังมหาวิทยาลัยสตรีญี่ปุ่นพร้อมด้วยเพื่อนร่วมวงเวลาน้ำชาหลังเลิกเรียนทุกคน มิโอะพึงพอใจชีวิตในรั้วมหาวิทยาลัยเป็นอันมาก เพราะเธอได้รับและเรียนรู้ประสบการณ์แปลกใหม่ ได้เพื่อนใหม่ ทั้งยังสามารถควบคุมความเขินอายของตนได้ดียิ่งขึ้นด้วย
แผ่นดินเดียวกัน
แผ่นดินเดียวกัน (Mudbound)​ เป็นภาพยนตร์อเมริกัน​แนวย้อนยุคอิงประวัติศาสตร์​ ปี ค.ศ. 2017 กำกับการแสดงและเขียนบทภาพยนตร์โดย ดี รีส โดยมี เวอร์จิล วิลเลียมส์ เป็นผู้ร่วมเขียนบท ภาพยนตร์ดัดแปลงมาจากนวนิยาย​เรื่อง Mudbound ของ ฮิลลารี จอร์แดน นำแสดงโดย แครี มัลลิแกน, การ์เรต เฮดลันด์, เจสัน มิตเชลล์, โจนาธาน แบงส์ และได้ แมรี เจ. ไบลจ์ นักร้องเจ้าของรางวัลแกรมมีมาเป็นนักแสดงสมทบ​ ภาพยนตร์นำเสนอชีวิตของทหารผ่านศึกในสมรภูมิสงครามโลกครั้งที่ 2 ทั้งสองนาย ที่มีความแตกต่างกันในเรื่องสีผิว โดยเมื่อทั้งสองกลับมายังชนบทในรัฐมิสซิสซิปปี แต่ละคนต้องเจอกับปัญหาคตินิยมเชื้อชาติอย่างการเหยียดผิว และ ปัญหาทางจิตใจที่เกิดจากภาวะ ​PTSD ภาพยนตร์ออกฉายครั้งแรกในเทศกาลภาพยนตร์ซันแดนซ์ เมื่อวันที่ 21 มกราคม ค.ศ. 2017 ก่อนจะให้รับชมผ่านระบบสตรีมมิงทาง​เน็ตฟลิกซ์เป็นช่องทางหลัก​และมีการฉายแบบจำกัดโรงภาพยนตร์เมื่อวันที่ 17 พฤศจิกายน ค.ศ. 2017
หลังจากภาพยนตร์ออกเผยแพร่ นักวิจารณ์ได้ให้คำชื่นชมในบทของภาพยนตร์, งานกำกับการแสดง และชื่นชมนักแสดงในเรื่องโดยเฉพาะอย่างยิ่งกับการแสดงของ แมรี เจ. ไบลจ์ โดย ไบลจ์ ได้รับการเสนอชื่อให้เข้าชิงรางวัลสมาคมนักแสดงภาพยนตร์และโทรทัศน์ (แซกอวอร์ด)​​ สาขานักแสดงสมทบหญิงยอดเยี่ยม และเธอยังได้รับการเสนอชื่อให้เข้าชิงรางวัลลูกโลกทองคำ​ 2 สาขา ได้แก่สาขานักแสดงสมทบหญิงยอดเยี่ยม และ สาขาเพลงประกอบภาพยนตร์ยอดเยี่ยมจากเพลง "Mighty River" ที่เธอร้องไว้ นอกจากนี้ตัวภาพยนตร์ยังได้รับรางวัลอินดิเพนเดนต์สปิริตอะวอดส์​ ในประเภทรางวัล โรเบิร์ต อัลต์แมน
ในงานประกาศผลรางวัลออสการ์ ครั้งที่ 90 ภาพยนตร์เรื่องนี้ได้รับการเสนอชื่อให้เข้าชิงรางวัลออสการ์ 4 สาขา ​โดย แมรี เจ ไบลจ์ นักร้องและนักแสดงหญิงของเรื่องได้เข้าชิงในสาขานักแสดงสมทบหญิงยอดเยี่ยม​ และ สาขาเพลงประกอบภาพยนตร์ยอดเยี่ยม ส่วน เวอร์จิล วิลเลียมส์ และ ดี รีส ผู้เขียนบทได้เข้าชิงในสาขาบทภาพยนตร์ดัดแปลงยอดเยี่ยม และ ราเชล มอร์ริสัน ผู้กำกับภาพหญิงได้เข้าชิงในสาขากำกับภาพยอดเยี่ยม​ ถึงแม้ว่าในที่สุดภาพยนตร์เรื่องนี้จะไม่สามารถคว้ารางวัลใดในเวทีออสการ์ได้ก็ตามแต่ก็ได้สร้างปรากฏการณ์ขึ้นในการประกาศผลรางวัลในปีดังกล่าว โดย ราเชล มอร์ริสัน ได้รับการบันทึกว่าเป็นผู้หญิงคนแรกที่ได้รับการเสนอชื่อให้เข้าชิงรางวัลออสการ์ในฐานะผู้กำกับภาพ ส่วน ดี รีส ผู้กำกับภาพยนตร์และผู้ร่วมเขียนบทได้รับการบันทึกว่าเป็นผู้หญิงผิวสีคนแรกที่ได้รับการเสนอชื่อเข้าชิงรางวัลในสาขาบทภาพยนตร์ดัดแปลงยอดเยี่ยม และ แมรี เจ ไบลจ์ ได้รับการบันทึกว่าเป็นนักร้องและนักแสดงเพียงคนเดียวในประวัติศาสตร์ที่ได้รับการเสนอชื่อให้เข้าชิงรางวัลออสการ์ 2 สาขา ทั้งในฐานะนักแสดงและนักร้องในปีเดียวกัน
เนื้อเรื่อง
หลังจากนั้นภาพยนตร์ได้ย้อนกลับไปเล่าถึงเรื่องราวที่เป็นสาเหตุของสถานการณ์อันยากลำบากระหว่างทั้งสองครอบครัว โดยไม่กี่ปีก่อนหน้านั้น เฮนรี แม็คคัลแลน ได้ซื้อที่ดินและไร่บริเวณนอกเมืองมารีเอตตา ในรัฐมิสซิสซิปปี และตัดสินใจย้ายครอบครัวจากเมืองเมมฟิส​ไปอยู่ที่นั่นร่วมกับ ลอรา แม็คคัลแลน (นำแสดงโดย แครี มัลลิแกน)​ ผู้เป็นภรรยาพร้อมทั้งลูกสาวทั้ง 2 คนและพ่อของเขาที่เต็มไปด้วยความเกลียดชังคนผิวสีและเหยียดชาติพันธุ์อย่างรุนแรง ส่วนครอบครัวแจ็กสัน เป็นครอบครัวแรงงานชาวไร่ผิวสีที่ต้องแบ่งเช่าที่ดินของครอบครัว แม็คคัลแลน เพื่อทำไร่ฝ้าย โดยมี แฮป แจ็กสัน เป็นหัวหน้าครอบครัวและมีภรรยาคือ ฟลอเรนซ์ แจ็กสัน (นำแสดงโดย แมรี เจ. ไบลจ์​)​ และลูกๆอีกสามคน ซึ่งครอบครัวแจ็กสันมีความตั้งใจว่าอยากจะมีที่ดินเป็นของตนเองสักแปลงเพื่อจะได้เป็นอิสระไม่ต้องเช่าที่และถูกกดขี่จากคนผิวขาว
หลังจากเหตุการณ์การโจมตีเพิร์ลฮาร์เบอร์ในปี 1941 ทำให้สหรัฐอเมริกาเข้าร่วม​สงครามโลกครั้งที่สอง​ และทั้งสองครอบครัวมีสมาชิกที่ต้องไปเข้าร่วมกองทัพสหรัฐ​เพื่อทำการสู้รบในแนวรบด้านตะวันตก​ โดย เจมี แม็คคัลแลน น้องชายของเฮนรี ที่เป็นเจ้าของไร่ เป็นนายทหารชั้นสัญญาบัตรสังกัดหน่วยทำสงครามทางอากาศมีหน้าที่ขับเครื่องบินทิ้งระเบิด บี-25 ส่วน รอนเซล แจ็กสัน (นำแสดงโดย เจสัน มิทเชลล์)​ ลูกชายคนโตของ แฮป แจ็กสัน ซึ่งเป็นชาวไร่ผิวสีที่ต้องเช่าที่ ต้องไปเป็นทหารในสังกัดกองพันรถถังที่ 761 หรือกองพันเสือดำ ซึ่งเป็นหน่วยทหารที่กระทรวงการสงครามสหรัฐตั้งขึ้นมาโดยเฉพาะสำหรับชาวอเมริกันเชื้อสายแอฟริกา​ที่เป็นคนผิวสี โดย รอนเซล ​ทำหน้าที่ควบคุมรถถัง​ เอ็ม4 เชอร์แมน​
ช่วงเวลาทำสงคราม เจมี ได้รับผลกระทบทางจิตใจอย่างหนักจากเหตุการณ์ที่เครื่องบินที่ตนเองขับถูกกระหน่ำโจมตีจากกองทัพอากาศเยอรมันทำให้นักบินผู้ช่วยของเขาถูกยิงที่ศรีษะจนเสียชีวิตไปต่อหน้า ส่วน รอนเซล ได้พบรักกับหญิงผิวขาวชาวเยอรมัน ในขณะเดียวกันครอบครัวของพวกเขาทั้ง 2 ที่รัฐมิสซิสซิปปียังคงใช้ชีวิตอย่างยากลำบาก โดย เฮนรี แม็คคัลแลน ซึ่งเป็นพี่ชายของเจมี ต้องเผชิญกับสภาพอากาศอันเลวร้ายและพายุฝนที่ตกกระหน่ำลงมาไม่เว้นแต่ละวันจนทำให้ไม่สามารถปลูกพืชผลได้ตามที่ตั้งใจไว้ ส่วน แฮป แจ็กสัน ซึ่งเป็นพ่อของ รอนเซล นอกจากจะเป็นแรงงานในที่ดินของเฮนรีแล้ว เขายังเป็นนักเทศน์ให้กับชุมชนคนผิวสีประจำท้องถิ่น วันหนึ่ง แฮป จำเป็นต้องฆ่าล่อ​ของตนเองเนื่องจากติดบาดทะยัก ทำให้เขาไม่มีล่อช่วยในการทำไร่ ซ้ำยังเกิดอุบัติเหตุตกจากบันไดนั่งร้านขณะซ่อมหลังคาโบสถ์ทำให้ขาหัก ซึ่งทั้ง 2 ครอบครัวมีความสัมพันธ์ต่อกันที่ค่อนข้างกระอักกระอ่วนและเต็มไปด้วยความอึดอัดเมื่อ แฮป แจ็กสัน ถูกปฏิบัติในลักษณะกดขี่และเอาเปรียบจาก เฮนรี เช่นการเร่งให้ออกไปทำงานทั้งๆที่ขาหัก และการบังคับให้ แฮป ต้องเช่าล่อของเขาในการทำไร่โดยจะหักค่าเช่าล่อออกจากรายได้ครึ่งหนึ่ง ซึ่ง แฮป ไม่มีทางเลือกอื่นนอกจากต้องก้มหน้ายอมรับ อีกทั้งเขายังโดนดูถูกเหยียดหยามจากพ่อของเฮนรีที่เกลียดคนผิวสี
ในคืนวันหนึ่ง อิซาเบล และ อะแมนดา ลีห์ ลูกสาวทั้งสองของ เฮนรี และ ลอรา มีไข้ขึ้นสูงเนื่องจากโรคไอกรน​และอาการของพวกเธอดูเป็นที่น่ากังวล แต่ เฮนรี กลับไม่สามารถออกไปตามแพทย์มารักษาลูกสาวทั้งสองได้เนื่องจากพายุฝนที่ตกลงมาอย่างหนักทำสะพานข้ามแม่น้ำขาด เขาไม่มีทางเลือกอื่นจึงต้องขับรถไปตาม ฟลอเรนซ์ แจ็กสัน ซึ่งเป็นภรรยาของ แฮป ให้มาช่วยดูอาการของลูกๆ เนื่องจากเคยได้ยินว่าฟลอเรนซ์ เคยเป็นหมอตำแย​และมีประสบการณ์ในการดูแลเด็กเล็กมาก่อน เมื่อ ฟลอเรนซ์ มาถึงเธอได้ดูแลลูกสาวของ ครอบครัวแม็คคัลแลนเป็นอย่างดี จนกระทั่งเมื่ออาการของ อิซาเบล และ อะแมนดา ลีห์ ดีขึ้น ลอรา จึงได้ยื่นข้อเสนอให้ฟลอเรนซ์ เข้ามาช่วยดูแลลูกๆของเธอเป็นงานประจำ ถึงแม้ว่าเฮนรีและพ่อของเขา จะยังคงปฏิบัติต่อคนผิวสีอย่างหยาบคายและกดขี่ แต่ ลอรา กลับรู้สึกเห็นใจครอบครัวแจ็กสันและปฏิบัติต่อฟลอเรนซ์เป็นอย่างดีต่างจากสามีของเธอ เมื่อ ลอรา รู้ว่าสามีของฟลอเรนซ์ต้องฝืนทำงานในไร่ทั้งๆที่ได้รับบาดเจ็บหนักที่ขา เธอจึงแอบเปิดตู้นิรภัยของเฮนรีเพื่อนำเงินไปจ้างหมอให้เดินทางมารักษาขาของแฮปที่บ้าน เมื่อ เฮนรี ผู้เป็นสามีรู้เข้าจึงทำให้ความสัมพันธ์ของทั้งคู่ดูย่ำแย่ลง
เมื่อสงครามโลกครั้งที่สองสิ้นสุดลง เจมี และ รอนเซล ต้องกลับมายังรัฐมิสซิสซิปปี​ และพบว่าถึงแม้พวกเขาจะเสียสละไปรบให้กับประเทศในฐานะทหารของกองทัพจนได้รับชัยชนะกลับมาแต่ก็ไม่ได้ทำให้วิถีชีวิตตลอดจนทัศนคติของผู้คนในบริเวณสามเหลี่ยมรัฐมิสซิสซิปปีเปลี่ยนแปลงไป รอนเซล แจ็กสัน เป็นทหารผิวสีที่เคยได้รับการปฏิบัติอย่างให้เกียรติจากคนในต่างประเทศและไม่เคยถูกเหยียดผิวจากคนในทวีปยุโรป แต่เมื่อเขากลับมายังสหรัฐอเมริกา เขากลับพบว่าตนเองยังคงถูกเหยียดผิวและถูกปฏิบัติอย่างแบ่งชนชั้นจากคนผิวขาวในรัฐมิสซิสซิปปี ทั้งๆที่เขาเพิ่งกลับมาจากการรบให้กับประเทศของตัวเอง ส่วน เจมี แม็คคัลแลน กลายเป็นคนที่มีอาการของโรคติดเหล้า​ อันเกิดจากภาวะ PTSD​ ทั้งสองคนพบว่าพวกเขาต้องกลับมาใช้ชีวิตอยู่ไร่เดียวกันคือไร่ของเฮนรี โดย เจมี ซึ่งเป็นอดีตทหารผิวขาวต้องกลับมาช่วย เฮนรี ในกิจการฟาร์มของครอบครัว ส่วน รอนเซล ซึ่งเป็นอดีตทหารผิวดำต้องกลับไปช่วยครอบครัวแจ็กสันใช้แรงงานทำไร่ฝ้ายในที่ดินของเฮนรี
ท่ามกลางความแตกต่างกันในเรื่องของสีผิว, ฐานะ และ ระบบชนชั้นทางสังคม ทั้ง เจมี และ รอนเซล กลับสร้างมิตรภาพและความเข้าใจระหว่างกันให้เกิดขึ้นได้ แม้ว่าคนในสังคมของพวกเขาจะไม่ยอมรับในมิตรภาพระหว่างคนผิวขาวและคนผิวสีก็ตาม ในขณะที่ความสัมพันธ์ของ เฮนรี และ ลอรา เป็นไปอย่างไม่ราบรื่น เจมี ผู้เป็นน้องชายได้ดูแล ลอรา ที่เป็นพี่สะใภ้และปฏิบัติต่อเธออย่างเอาใจใส่ทำให้ทั้งสองมีความสัมพันธ์ที่ใกล้ชิดกันมากขึ้นเรื่อยๆ จนกระทั่งอาการติดเหล้าของ เจมี มีอาการหนักขึ้นเขามักจะแอบชวน รอนเซล ออกไปกินเหล้าและพูดคุยปรับทุกข์ด้วยกันอย่างไม่รังเกียจ ซึ่งถือเป็นเรื่องที่ผิดธรรมเนียมการปฏิบัติต่อคนผิวสี เจมี กินเหล้าจนเมาไม่ได้สติและเกือบทำให้เขาเสียชีวิตจากการขับรถตกทะเลสาบ แม้ว่า เฮนรี จะตามเจ้าหน้าที่มาช่วยไว้ได้แต่ก็ทำให้เขาเอือมระอาในพฤติกรรมของน้องชายที่ดื่มสุราตลอดเวลาจนไม่สามารถทำงานในไร่ได้อย่างเป็นชิ้นเป็นอัน เฮนรี จึงได้เอ่ยปากไล่น้องชายของตัวเองออกจากบ้าน ส่วน รอนเซล เขาได้รับจดหมายที่ส่งมาจากต่างประเทศ เมื่อเปิดดูเขาพบว่ามันถูกส่งมาจาก โรเซ่ ทริกเคิลแบงค์ หญิงชาวเยอรมันซึ่งเป็นคนรักของเขา โดยเธอส่งรูปลูกที่เกิดกับเขามาให้และชวนให้เขาย้ายจากสหรัฐอเมริกามายังทวีปยุโรป นั่นทำให้ รอนเซล ได้รู้ว่าตอนนี้เขาได้กลายเป็นพ่อคนแล้ว
เจมี ที่เพิ่งถูกพี่ชายของตัวเองไล่ออกจากบ้าน ได้ขับรถมาหา รอนเซล เพื่อบอกลา โดย รอนเซล เล่าเรื่องที่เขาเพิ่งทราบว่าตนเองมีลูกให้เจมีได้ฟังขณะอยู่ด้วยกันบนรถ เจมี ได้ฟังแล้วจึงแนะนำให้ รอนเซล ไปหาลูกที่ทวีปยุโรป และทั้งคู่ได้บอกลากัน ขณะนั้นพ่อของ เจมี ที่อยู่บริเวณนั้นได้สังเกตุเห็นคนทั้งคู่ขณะอยู่บนรถ เมื่อ เจมี กลับมาถึงบ้านจึงถูกพ่อของตัวเองต่อว่าอย่างรุนแรงเรื่องที่แอบไปคบหาสมาคมกับรอนเซลที่เป็นคนผิวสีรวมถึงดุเขาเรื่องพฤติกรรมติดเหล้าและได้พูดจากระทบกระทั่ง ลอรา เรื่องที่เขาสังเกตุเห็นว่าเธอเริ่มใกล้ชิดกับ เจมี มากเกินกว่าคำว่าพี่สะใภ้ ต่อมา รอนเซลมารู้ตัวภายหลังว่าเขาทำซองจดหมายที่โรเซ่ส่งมาให้หล่นหายไป เขาจึงเดินออกไปเดินตามหาซองจดหมายเพราะข้างในมีรูปลูกของเขาอยู่ด้วย ซึ่งซองจดหมายที่เขาตามหาได้หล่นอยู่บนรถที่เขานั่งมากับเจมีและได้ถูกพ่อของ เจมี เก็บและยึดเอาไว้ได้ ในขณะที่เจมีกำลังเก็บข้าวของออกจากบ้าน ลอรา ได้เข้ามาหาเขาเพื่อเหนี่ยวรั้งไว้จนกระทั่งเธอได้เผลอใจมีเพศสัมพันธ์กับเจมีที่เป็นน้องชายของสามี
รอนเซล เดินตามหาจดหมายจนค่ำและได้ถูกล้อมจับโดยกลุ่มคูคลักซ์แคลน​ซึ่งเป็นขบวนการสุดโต่งของกลุ่มชาตินิยมผิวขาว และต่อต้านชาวอเมริกันเชื้อสายแอฟริกัน​ โดยพ่อของเฮนรีและเจมี ได้ปรากฏตัวขึ้นและเปิดเผยตัวว่าเป็นหนึ่งในสมาชิกของขบวนการนี้ เขาได้แจ้งให้คนในกลุ่มไปจับ เจมี ลูกชายของตนเองมาที่ยุ้งฉางแห่งหนึ่งที่ถูกนำมาใช้เป็นสถานที่ประหารชีวิตรอนเซลเพื่อนของเขาในข้อหาเป็นคนผิวดำที่บังอาจมีความสัมพันธ์กับผู้หญิงผิวขาวจนกระทั่งมีลูก รอนเซลถูกจับมัดและซ้อมอย่างหนัก ส่วน เจมี พยายามจะช่วยรอนเซล แต่ก็ถูกซ้อมในข้อหาเป็นเพื่อนกับคนผิวสีด้วยเช่นกัน ท้ายที่สุดเจมีถูกบังคับให้เลือกการลงโทษรอนเซลสำหรับความผิดของคนผิวสี ระหว่าง ให้ประหารชีวิตจนตาย, ควักลูกตาให้ตาบอด, ตัดลูกอัณฑะ หรือ ตัดลิ้นทิ้ง
กรมปรึกษาราชบัลลังก์
กรมปรึกษาราชบัลลังก์ (ក្រុមប្រឹក្សារាជបល្ល័ង្ក กฺรุมปรึกฺสาราชปลฺลังฺก) เป็นองค์คณะบุคคลจำนวน 9 คนของประเทศกัมพูชาซึ่งมีหน้าที่คัดเลือกผู้ขึ้นเสวยราชสมบัติเป็นพระมหากษัตริย์แห่งกัมพูชา ตั้งขึ้นตามรัฐธรรมนูญแห่งพระราชอาณาจักรกัมพูชาเมื่อวันที่ 24 กันยายน พ.ศ. 2536 ประกอบด้วยนายกรัฐมนตรีแห่งพระราชอาณาจักรกัมพูชา, ประธานรัฐสภาแห่งพระราชอาณาจักรกัมพูชา, รองประธานรัฐสภาแห่งพระราชอาณาจักรกัมพูชาคนที่ 1 และคนที่ 2, ประธานพฤฒสภาแห่งพระราชอาณาจักรกัมพูชา, รองประธานพฤฒสภาแห่งพระราชอาณาจักรกัมพูชาคนที่ 1 และคนที่ 2, สมเด็จพระสังฆราชฝ่ายคณะสงฆ์มหานิกาย, และสมเด็จพระสังฆราชฝ่ายคณะสงฆ์ธรรมยุติกนิกาย
หลังจากการก่อตั้งในปี พ.ศ. 2536 กรมนี้มิได้ปฏิบัติหน้าที่ใด ๆ อีก จนกระทั่งได้ปฏิบัติหน้าที่อีกครั้งเมื่อเดือนตุลาคม พ.ศ. 2547 ในการกราบบังคมทูลอัญเชิญพระบาทสมเด็จพระบรมนาถนโรดมสีหมุนีขึ้นเสวยราชสมบัติเป็นพระมหากษัตริย์พระองค์ใหม่
การลงคะแนนคัดเลือกผู้ขึ้นเสวยราชสมบัติในที่ประชุมกรม ใช้การลงคะแนนลับในหีบบัตรเลือกตั้งโดยสมาชิกกรมทั้ง 9 คน
ผู้มีสิทธิ์ในการสืบราชสันตติวงศ์
พระมหากษัตริย์แห่งพระราชอาณาจักรกัมพูชาจะต้องเป็นสมาชิกในพระราชวงศ์กัมพูชา ซึ่งมีพระชนมายุตั้งแต่ 30 พรรษาขึ้นไป และสืบเชื้อสายมาจากราชสกุลวงศ์ของสมเด็จพระหริรักษ์รามมหาอิศราธิบดี (พระองค์ด้วง) หรือพระบาทสมเด็จพระนโรดม บรมรามเทวาวตาร หรือพระบาทสมเด็จพระสีสุวัตถิ์ ปัจจุบันมีเจ้านายผู้มีสิทธิ์ในการสืบราชสันตติวงศ์ของกัมพูชาชั้นแรกสุดจำนวน 3 พระองค์ ได้แก่
หมายเหตุ: พระองค์เจ้าสีสุวัตถิ์ ชีวันฤทธิ์ (ประสูติ พ.ศ. 2510) และพระองค์เจ้าสีสุวัตถิ์ วชิราวุธ (ประสูติ พ.ศ. 2516) ซึ่งเป็นพระนัดดาของพระบาทสมเด็จพระนโรดม สีหนุ (โดยทรงเป็นพระโอรสในสมเด็จพระสีสุวัตถิ์ ชีวันมุนีรักษ์ พระราชโอรสในพระบาทสมเด็จพระสีสุวัตถิ์ มุนีวงศ์ และสมเด็จพระเรียมนโรดม บุปผาเทวี พระราชธิดาในพระบาทสมเด็จพระนโรดม สีหนุ) ทรงเป็นเชื้อสายของพระบาทสมเด็จพระสีสุวัตถิ์ ซึ่งมีสิทธิ์ในการสืบราชสันตติวงศ์ของกัมพูชาชั้นแรกสุดเช่นกัน
ไชยวัฒน์ วรรณานนท์
นายไชยวัฒน์ วรรณานนท์ เกิดเมื่อวันที่ 28 เมษายน พ.ศ. 2489 เป็นศิลปินชาวไทย บุตรคนที่ 2 ของนายสมชายและนางเตื้อม วรรณานนท์ ภูมิลำเนาอยู่ที่ตำบลท่าฉาง อำเภอท่าฉาง จังหวัดสุราษฎร์ธานี ชีวิตในวัยต้น ได้เริ่มเรียนชั้นประถมปีที่ 1 - 3 ที่โรงเรียนวัดอินทารามตำบลท่าฉาง แล้วไปเรียนต่อที่โรงเรียนหาดเสี้ยว จังหวัดระนอง และจบชั้นประถมปีที่ 4 ที่นั่นเมื่อปี พ.ศ. 2501 ต่อมาได้กลับมาอยู่ที่บ้านและเรียนจบ ชั้นมัธยมปีที่ 1-3 ที่โรงเรียนท่าฉางวิทยา ตำบลท่าฉาง อำเภอไชยา จังหวัดสุราษฎร์ธานี และเรียนชั้นมัธยมปี ที่ 4 ที่โรงเรียนเวียงไชยศึกษา อำเภอไชยา จังหวัดสุราษฎร์ธานี หลังจากนั้นได้เข้าเรียนชั้นมัธยมศึกษาปีที่ 5-6 ที่โรงเรียนบ้านนาสาร อำเภอนาสาร จังหวัดสุราษฎร์ธานี และจบชั้นมัธยมศึกษาปีที่ 6 ที่นั่นในปี พ.ศ. 2506
เมื่อเรียนจบชั้นมัธยมศึกษาปีที่ 6 แล้วมีความตั้งใจที่จะเรียนต่อที่โรงเรียนเพาะช่างเนื่องจากสนใจในงานศิลปะ มาก แต่ทางบ้านไม่มีทุนทรัพย์เพียงพอจึงไม่มีโอกาส ในปี พ.ศ. 2507 จึงได้ไปอยู่กับลุงที่จังหวัดภูเก็ต เพื่อจะ ได้ฝึกงานเป็นช่างกลึง แต่ไม่ชอบ ลุงจึงได้นำไปฝากให้อยู่กับช่างเขียนภาพโฆษณาของโรงหนังเริงจิต ได้ฝึก เป็นช่างเขียนภาพโฆษณาที่โรงหนังแห่งนี้ จนกลายเป็นผู้ที่มีฝืมือดีที่สุดของจังหวัดภูเก็ตในช่วงระยะเวลา 2 ปี ต่อมา
ในปี พ.ศ. 2509 ได้เดินทางเข้ากรุงเทพฯ ด้วยเงินที่สะสมไว้ ด้วยความมุ่งมั่นที่จะฝึกหัดการเขียนภาพโฆษณา ภาพยนตร์ให้ดียิ่งขึ้น โดยที่นายเยี่ยง ช่างเขียนภาพของเอสจันโฆษณา ซึ่งได้รู้จักกันที่ภูเก็ต ได้นำไปฝากกับ นายเทียมเจ้าของโรงงานเขียนภาพโฆษณาที่มีชื่อเสียง ได้รับมอบหมายให้มีหน้าที่เป็นคนล้างพู่กัน กวาดโรง งาน และจัดสีให้แก่ช่างวาดซึ่งมีอยู่ 7-8 คน ต้องตื่นนอนตั้งแต่ 5 นาฬิกาเป็นประจำ เพื่อทำงานดังกล่าวและใช้ เวลาขณะที่คนอื่นยังไม่ตื่นนอนเขียนภาพทุกวัน โดยไม่มีใครเคยได้รู้เห็นด้วยการซ่อนไว้ และลบทิ้งในเวลาต่อมา ทำเช่นนี้อยู่เป็นเวลาถึง 2 ปี จนกระทั่งปี พ.ศ. 2511 เขามีโอกาสเป็นช่างเขียน เนื่องจากในช่วงที่กำลังรับ งานเขียนเป็นจำนวนมาก ช่าง 2 คนล้มป่วยลงอย่างกะทันหัน ไม่สามารถหาคนมาทำงานให้ทันตามกำหนดได้ จึงได้รับอาสาเขียนภาพที่ต้องการด้วยความสามารถที่ปรากฏจากผลงานจึงได้รับมอบหมายให้เป็นผู้ควบคุมงานทั้งหมด
ขณะที่ทำงานกับนายเทียม ได้รับความรู้เกี่ยวกับศิลปะกว้างขวางขึ้น เนื่องจากเห็นภาพแปลก ๆ และได้ฟัง อาจารย์จากมหาวิทยาลัยศิลปากร และช่างฝีมือดีสนทนากันบ่อย ๆ ทำให้เกิดความสงสัยเรื่องงานศิลปะของ มหาวิทยาลัยศิลปากร แต่เมื่อถามใคร ๆ ก็ไม่ได้รับคำตอบที่น่าพอใจ มีแต่คนคอยห้ามปรามไม่ให้เป็นศิลปินเพราะกลัวจะเอาชีวิตไม่รอด แต่ก็ยังไม่ท้อถอยจนกระทั่งได้มาทำงานเขียนภาพโฆษณาสินค้าที่ซอยสารภี ถนนตากสินได้มีโอกาสรู้จักกับ ประเทือง เอมเจริญ และจ่าง แซ่ตั้ง ทั้งยังมีโอกาสติดตามบุคคลดังกล่าวไป เขียนภาพธรรมธาติหลายครั้ง ได้รับการฝึกหัดด้วยการแนะนำ วิจารณ์จากบุคคลทั้งสองจนมีความรู้ความชำนาญสามารถเขียนภาพธรรมชาติได้ดีคนหนึ่ง
จากการที่เริ่มเขียนภาพธรรมชาติ ก็ทำให้ห่างเหินจากโรงงานเขียนภาพของนายเทียมจนกระทั่งได้กลับมา บ้านที่อำเภอท่าฉาง และได้เขียนภาพสีน้ำมันชื่อ "ตาลเดี่ยว" ซึ่งเมื่อ ประเทือง เอมเจริญ เห็นก็ชอบใจ ได้ นำไปจัดแสดงที่แกลลอรี่ ซอยอโศก ร่วมกับศิลปินอื่น ๆ รวม 6 คน ทำให้เกิดความภาคภูมิใจเป็นอันมาก
เนื่องจากมีความต้องการศึกษาธรรมชาติอย่างลึกซึ้ง จึงได้เดินทางไปยังปราสาทหินเขาพนมรุ้ง จังหวัด บุรีรัมย์ พักอยู่ที่นั่น 4 เดือน ได้วาดภาพปราสาทหินและฝึกสมาธิไปด้วย จากการทำสมาธิและได้รับคำบอกกล่าวสั่งสอนจากบุคคลที่น่าเชื่อถือ ทำให้หันไปสนใจธรรมะและต้องการบวชเป็นภิกษุที่นั่น แต่ก็ไม่มีโอกาสด้วยมีเหตุจำเป็นที่จะต้องกลับมาบ้านอีกครั้งหนึ่ง ในปี พ.ศ. 2511 จึงได้อุปสมบทที่วัดอินทาราม อำเภอ ท่าฉาง หลังจากถือสมณเพศได้ 1 เดือน ก็ไปพักอยู่ที่วัดอุโมงค์ (สวนพุทธธรรม) จังหวัดเชียงใหม่ ระยะนั้น หยุดเขียนภาพโดยสิ้นเชิง มุ่งมั่นเพียรศึกษาธรรมเท่านั้น
ในปี พ.ศ. 2514 หลังจากพักที่วัดอุโมงค์ได้ 2-3 ปี ก็เดินทางไปยังเกาะเสม็ด อำเภอเมือง จังหวัดระยอง ได้ศึกษาธรรมชาติของทะเล ที่นี่ได้เริ่มเขียนทะเล ท้องฟ้า โดยใช้สีน้ำมันอย่างจริงจัง ภาพเหล่านี้ประเทือง เอมเจริญ ได้นำไปแสดงร่วมกับกลุ่มธรรมหลายภาพ หลังจากที่ได้พักอยู่ที่เกาะเสม็ด 3-4 เดือน ก็ได้กลับ ไปวัดอุโมงค์อีก
ต่อมาได้เดินทางไปจำพรรษาที่วัดหนองบุ อำเภอเมือง จังหวัดอุดรธานี ด้วยเหตุผลเพื่อฝึกเผยแพร่ธรรม จึงเริ่มหัดเทศน์และปาฐกถาธรรมอย่างเป็นกิจลักษณะ เมื่อออกพรรษาได้ออกไปพักอยู่ที่เกาะเสม็ดอีกครั้งหนึ่ง โอกาสนี้ได้ร่วมก่อตั้งสำนักสงฆ์ ได้เขียนภาพสีน้ำมันที่นี่เป็นจำนวนหลายภาพ หลังจากนั้นได้กลับไปวัดหนองบุ จังหวัดอุดรธานีและได้เขียนภาพผนังโบสถ์ของวัดนี้จนแล้วเสร็จ แล้วจึงกลับไปที่สำนักสงฆ์เกาะแสมสารจังหวัดชลบุรีเพื่อศึกษาเพิ่มเติมเกี่ยวกับเรื่องทะเล ทำให้มีผลงานสีน้ำอีกเป็นจำนวนหลายภาพกลุ่มธรรมได้นำภาพเขียนเหล่านี้ไปแสดงอีกหลายครั้งต่อมา
ระหว่าง ปี พ.ศ. 2522-2528 มีการจัดแสดงภาพเขียนที่กรุงเทพฯ หลายครั้งและในเวลาต่อมายังได้ นำไปแสดงที่อเมริกา ได้รับเชิญไปเป็นวิทยากรเผยแพร่งานด้านนี้ในสถาบันระดับมัธยมศึกษาและอุดมศึกษาเป็นประจำทั้งในส่วนกลางและภาคอื่นๆ โดยเฉพาะที่วิทยาลัยครูและโรงเรียนช่างศิลป์ ฯลฯ
ปี พ.ศ. 2528 - ปัจจุบัน ได้ทำงานศิลปะเกี่ยวกับศาสนา สร้างผลงานภาพเขียนตามโอกาสและร่วมก่อตั้งชมรมศิลปะศรีวิชัยที่สุราษฎร์ธานี เพื่อเผยแพร่ศิลปะให้กว้างขวางด้วยกิจกรรมหลายรูปแบบ เช่น สาธิตการเขียนภาพ จัดนิทรรศการ บรรยายวิธีเขียนภาพต่างๆ ฯลฯ ทำให้งานศิลปะในจังหวัดนี้ได้รับความสนใจกว้างขวางยิ่งขึ้น
นายไชยวัฒน์ วรรณานนท์ เป็นศิลปินผู้ประสบความสำเร็จด้วยวิริยะอุตสาหะ มุ่งมั่นที่จะดำรงคุณค่าแห่งศิลปะ และใช้ศิลปะเพื่อสังคม โดยมีพื้นฐานทางคุณธรรมเป็นที่ตั้ง มีการสั่งสมและสร้างสรรค์ผลงาน ไม่ขาดสาย ทั้งจิตกรรมและปฏิมากรรมนับชิ้นไม่ถ้วน ให้ผู้ที่รับรู้และพบเห็นมีโอกาสภาคภูมิใจฝีมือ คนไทยโดยทั่วกัน ด้วยเหตุดังกล่าว ไชยวัฒน์ วรรณานนท์ จึงได้รับการยกย่องจากสำนักงานคณะกรรม การวัฒนธรรมแห่งชาติให้เป็นผู้มีผลงานดีเด่นทางด้านวัฒนธรรมของภาคใต้ประจำปี พ.ศ. 2529
นางงามนานาชาติ 2011
นางงามนานาชาติ 2011 (Miss International 2011) เป็นการจัดประกวดนางงามนานาชาติครั้งที่ 51 กำหนดจัดในวันที่ 6 พฤศจิกายน 2011 ณ อินเตอร์เนชันแนล เทนนิส เซ็นเตอร์ เฉิงตู, จีน อีลิซาเบธ มอสเควนลา นางงามนานาชาติ 2010 จากเวเนซุเอลา ได้สวมมงกุฎแก่มาเรีย เฟร์นันดา คอร์เนโจ จากเอกวาดอร์ เป็นผู้ครองตำแหน่งคนใหม่
ผู้เข้าประกวด
67 ผู้แข่งขันที่ได้รับการยืนยันแล้ว:
การเข้าร่วมประกวดระดับนานาชาติในเวทีอื่น ๆ
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
อินทุรัตนา บริพัตร
อินทุรัตนา บริพัตร (ประสูติ 2 กุมภาพันธ์ พ.ศ. 2465) มีนามเดิมว่า หม่อมเจ้าอินทุรัตนา และ พระวรวงศ์เธอ พระองค์เจ้าอินทุรัตนา เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมสมพันธุ์ บริพัตร ณ อยุธยา และเป็นเจ้านายในราชวงศ์จักรีที่พระชันษาสูงที่สุดในปัจจุบัน
ประวัติ
อินทุรัตนาเป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ประสูติแต่หม่อมสมพันธุ์ บริพัตร ณ อยุธยา (สกุลเดิม ปาลกะวงศ์ ณ อยุธยา; ธิดาพระยาวทัญญูวินิจฉัย (หม่อมหลวงชุ่ม ปาลกะวงศ์)) ประสูติเมื่อวันที่ 2 กุมภาพันธ์ พ.ศ. 2464 (แบบสากลคือ พ.ศ. 2465) ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 เมื่อประสูติดำรงพระยศที่ "หม่อมเจ้าอินทุรัตนา ในสมเด็จพระเจ้าน้องยาเธอ เจ้าฟ้าบริพัตรสุขุมพันธุ์ กรมหลวงนครสวรรค์วรพินิต" มีอนุชาร่วมครรโภทรสององค์ คือ หม่อมเจ้าสุขุมาภินันท์ และหม่อมเจ้าชายไม่มีพระนาม (ถึงชีพิตักษัยหลังประสูติได้ 3-4 วัน ในปลายรัชกาลที่ 6) และมีพระเชษฐา พระเชษฐภคินีร่วมพระบิดาอีก 8 พระองค์
เมื่อวันที่ 8 พฤศจิกายน พ.ศ. 2470 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ยกหม่อมเจ้าอันเป็นพระโอรสธิดาในสมเด็จเจ้าฟ้าซึ่งพระชนนีทรงศักดิ์ชั้นสมเด็จ ซึ่งมารดามิได้เป็นเจ้าขึ้นดำรงพระยศเป็น "พระวรวงศ์เธอ พระองค์เจ้า" หม่อมเจ้าอินทุรัตนาและหม่อมเจ้าสุขุมาภินันท์ ในสมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต จึงมีพระยศขึ้นเป็น "พระวรวงศ์เธอ พระองค์เจ้า" พร้อมกัน
ต่อมาขณะพระชันษา 10 ปี พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้จัดพิธีโสกันต์และเกศากันต์พระวรวงศ์เธอ พระองค์เจ้าอินทุรัตนา พระวรวงศ์เธอ พระองค์เจ้าสุทธสิริโสภา และหม่อมเจ้ากาญจนฉัตร ฉัตรชัย เมื่อวันที่ 28-29 มีนาคม พ.ศ. 2474 (แบบสากลคือ พ.ศ. 2475) นับเป็นพิธีโสกันต์และเกศากันต์ครั้งสุดท้าย ก่อนที่พระราชพิธีนี้จะถูกยกเลิกไปในสามเดือนถัดมา หลังการปฏิวัติสยาม พ.ศ. 2475
ชีวิตครอบครัว
พระวรวงศ์เธอ พระองค์เจ้าอินทุรัตนา ได้ขอพระราชทานกราบถวายบังคมทูลลาออกจากฐานันดรศักดิ์แห่งพระราชวงศ์เพื่อสมรสกับร้อยเอก สมหวัง สารสาส บุตรของพระสารสาสน์พลขันธ์ (ลอง สุนทานนท์) และเป็นพี่ชายของหม่อมงามจิตต์ บุรฉัตร ณ อยุธยา (หม่อมในพระวรวงศ์เธอ พระองค์เจ้าเปรมบุรฉัตร)) เมื่อวันที่ 4 กุมภาพันธ์ พ.ศ. 2496 นับเป็นเจ้านายชั้นพระองค์เจ้าพระองค์แรกและพระองค์เดียวที่ทรงลาออกจากฐานันดรศักดิ์เพื่อสมรส พิธีสมรสจัดขึ้นในวันที่ 16 กุมภาพันธ์ พ.ศ. 2496 ทั้งสองมีบุตร-ธิดาด้วยกันสามคน ได้แก่
ต่อมาทั้งสองได้หย่ากัน โดยร้อยเอกสมหวังได้สมรสใหม่กับพนิดา สารสาส (สกุลเดิม กำเนิดกาญจน์)
วันที่ 20 มิถุนายน พ.ศ. 2559 พลเรือโทพิเชฐ ตานะเศรษฐ เจ้ากรมยุทธศึกษาทหารเรือ นำคณะนายทหารชั้นผู้ใหญ่เข้าเฝ้าพระวรวงศ์เธอ พระองค์เจ้าอินทุรัตนา เพื่อทูลเชิญให้เสด็จร่วมงานวันบริพัตร ในฐานะพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
อินทุรัตนาเป็นเจ้านายในราชวงศ์จักรีที่พระชันษาสูงที่สุดในปัจจุบัน และเป็นป้าของหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร
สถานีรถไฟเว้
สถานีรถไฟเว้ เป็นสถานีรถไฟประจำเมืองเว้ บนทางรถไฟข้ามภาคของเวียดนาม ตั้งอยู่ที่ถนนบู่ยถิซวน จังหวัดเถื่อเทียนเว้ ประเทศเวียดนาม สถานีรถไฟเว้สร้างในสมัยอินโดจีนของฝรั่งเศส ถูกออกแบบด้วยสถาปัตยกรรมฝรั่งเศส จึงเป็นสถานีรถไฟที่สวยที่สุดในเวียดนาม
นอยดา
นอยดา (Noida) ซึ่งเป็นชื่อย่อมาจาก รัฐวิสาหกิจพัฒนาอุตสาหกรรมโอขะลาใหม่ (New Okhla Industrial Development Authority) เป็นเมืองมีผัง เป็นเมืองในในอำเภอโคตมพุทธนคร รัฐอุตตรประเทศ ประเทศอินเดีย และเป็นเมืองล้อมรอบ (satellite city) ของเดลี ส่วนหนึ่งของภูมิภาคเมืองหลวงแห่งชาติของอินเดีย ประชากรในปี 2011 อยู่ที่ 642,381 เมืองนี้อยู่ภายใต้การบริหารของรัฐวิสาหกิจพัฒนาอุตสาหกรรมโอขะลาใหม่ (NOIDA)
วิทยาลัยการดนตรี มหาวิทยาลัยราชภัฏบ้านสมเด็จเจ้าพระยา
ประวัติความเป็นมา
มหาวิทยาลัยราชภัฏบ้านสมเด็จเจ้าพระยานั้นมีความเก่าแก่ และสร้างสมไว้ด้วยประสบการณ์นานไม่น้อยกว่าสี่ทศวรรษ โดยในช่วงแรก ๆ นั้นเรายังไม่มีการเรียนการสอนดนตรีกันอย่างจริงจัง เป็นเพียงแต่การรวมตัวของผู้มีใจรักดนตรี และมีความรู้เรื่องดนตรี โดยครู อาจารย์ที่มีความรู้ทางดนตรีเข้ามาฝึกหัด และรวมตัวเพื่อตั้งวงดนตรี โดยใช่เวลาว่างตอนพักกลางวัน หรือหลังเลิกเรียนฝึกซ้อมดนตรี กระทั้งเป็นวงดนตรีได้สำเร็จ ในระยะแรกก็รับบรรเลงเฉพาะงานของวิทยาลัย เมื่อมีประสบการณ์สูงขึ้นจึงให้บริการแก่ชุมชนภายนอก ผู้ที่ควบคุมวงทางด้านดนตรีไทยได้แก่ อาจารย์สงัด ภูเขาทอง ส่วนทางด้านดนตรีสากลก็มี อาจารย์บุญส่ง เฉลิมวัฒน์ เป็นผู้ควบคุมวง ท่านได้สร้างวงดนตรี “ชงโค” ให้เป็นที่ยอมรับของนักฟังเพลงประเภทสุนทราภรณ์ และนักเต้นรำเท้าไฟ แต่ปัจจุบันวง “ชงโค” ได้สลายตัวแล้ว ต่อมาปี พ.ศ.2513 ม.ล.ปิ่น มาลากุล ปลัดกระทรวงศึกษาธิการในสมัยนั้นเล็งเห็นว่าในหลักสูตรระดับมัธยมศึกษา พุทธศักราช 2503 ได้ ระบุว่า ต้องมีการเรียนการสอนดนตรี กอปรกับท่านต้องการให้มีการศึกษาค้นคว้าทางด้านดนตรีอย่างจริงจัง ท่านจึงมอบหมายให้ อาจารย์อวบ เหมะรัชตะ (ศึกษานิเทศก์) ไปศึกษาดูงานการผลิตครูดนตรี ณ ประเทศออสเตรเลีย และประเทศญี่ปุ่น เพื่อกลับมาร่างหลักสูตรจัดการการเรียนการสอนดนตรีโดยที่ อาจารย์วาสิษฐ์ จรัญยานนทร์ เข้าร่วมพิจราณาด้วย เมื่อร่างเสร็จก็ส่งให้ อาจารย์ ดร.กำธร สนิทวงศ์ ณ อยุธยา เป็นผู้ตรวจสอบก่อนที่จะส่งให้กรมการฝึกหัดครูพิจารณาอนุมัติ และเมื่อปีการศึกษา 2513 วิทยาครูบ้านสมเด็จเจ้าพระยา (มหาวิทยาลัยราชภัฏบ้านสมเด็จเจ้าพระยาในปัจจุบัน) ก็ ได้เปิดสอนหลักสูตร ป.กศ ชั้นสูง โปรแกรมวิชาเอกดนตรีศึกษาขึ้นเป็นครั้งแรก นับเป็นสถาบันการฝึกหัดครูแห่งแรกในประเทศไทย ที่ผลิตครูสอนดนตรีโดยตรง พ.ศ.2522 สถาบันแห่งนี้ก็ได้เปิดสอนระดับปริญญาตรีหลักสูตร ครุศาสตร์บัณฑิต (คบ.) โปรแกรมวิชาเอกดนตรีศึกษา ปีการศึกษา 2536 โปรแกรมวิชาดนตรีได้เปิดสอนวิชาคอมพิวเตอร์ดนตรี ปีการศึกษา 2545 โปรแกรม วิชาดนตรีได้จัดทำโครงการพัฒนาหลักสูตร และจัดการเรียนการสอนระดับบัณฑิตขึ้นคาดว่าจะสามารถเปิดสอนระดับปริญญาโท สาขาดนตรี ในปีการศึกษา 2546 ตลอกเวลากว่าสี่ทศวรรษที่สถาบัน แห่นี้ ได้จัดให้มีการเรียนการสอนอย่ามีระบบ โปรแกรมวิชานอกจากจะผลิตบัณฑิตสาขาดนตรีแล้ว ทางโปรแกรมวิชาได้ทำหน้าที่ให้บริการชุมชนทั้งในด้านวิชาการ การแสดง และการเผยแพร่ศิลปวัฒธรรมทางด้านดนตรี โดยจัดอบรมสัมมนาทางด้านดนตรี และได้จัดทำโครงการเผยแพร่ทั้งในกรุงเทพมหานคร และต่างจังหวัด
ทางด้านดนตรีโดยสัญจรไปตามต่างจังหวัดต่าง ๆ เพื่อสร้างประสบการณ์ให้นักศึกษา และเผยแพร่ชื่อเสียงของสถาบันทุกครั้ง ที่มีการตะเวนไปตามต่างจังหวัด โปรแกรมวิชาจะนำวงดนตรีชนิดต่าง ๆ ทั้ง ดนตรีไทย และดนตรีสากลไปแสดง เช่น วงเครื่องสายไทย วงปี่พาทย์ วงมโหรี วงโปงลาง วงแชมเบอร์ออเคสตร้า วงหัสดนตรี วงโยธวาทิต วงสตริงคอมโบ เป็นต้น และในโอกาสที่มีการแข่งขันประกวดดนตรีประเภทต่าง ๆ ทางโปรแกรมวิชาดนตรีก็จะจัดวงดนตรีส่งเข้าประกวดทั้งดนตรีไทย และสากลถึงขั้นได้รับถ้วยพระราชทานหลายครั้ง
ความกว้าหน้าและความสำเร็จดังกล่าวของโปรแกรมวิชาดนตรีสากล มหาวิทยาลัยราชภัฏบ้านสมเด็จเจ้าพระยา จะมีไม่ได้หากไม่ได้รับความสบันสนุน และอุปการะจาก คณะผู้บริหารมหาวิทยาลัย ครู อาจารย์ เจ้าหน้าที่ฝ่ายต่าง ๆ ศิษย์เก่า ศิษย์ปัจจุบัน และเพื่อนร่วมงานทุกท่าน ในโอกาสนี้โปรแกรมวิชาดนตรีสากล ใคร่ขอกราบขอบพระคุณท่าน ดังที่ได้กล่าวมาแล้วที่ให้การสนับสนุน และอุปการะโปรแกรมวิชาดนตรีสากลด้วยดีตลอดมา และหวังว่าท่านเหล่านั้นคงจะให้ความสบันสนุน และอุปการะโปรแกรมวิชาดนตรีสากลต่อไป
สิ่งสำคัญเหนืออื่นใด คือความสำเร็จทั้งปวงที่ได้รับนั้น นักศึกษาโปรแกรมวิชาดนตรีสากล และคณาจารย์โปรแกรมวิชาดนตรีสากล มหาวิทยาลัยราชภัฏบ้านสมเด็จเจ้าพระยา ได้พลังใจและความเชื่อมั่น จากที่พวกเราเป็นลูกสุริยะ นั่นหมายถึง สมเด็จเจ้าพระยาบรมมหาศรีสุริยะวงศ์ จึงมีความตั้งใจที่จะพัฒนา และเชิดชูสถาบันของเราให้มีชื่อเสียงโดดเด่น ทั้งวงการศึกษา และวงการดนตรีตราบนานเท่านาน
หลักสูตร
หลักสูตรดุริยางคศาสตรบัณฑิต 2 สาขาวิชา
หลักสูตรครุศาสตรบัณฑิต 2 สาขาวิชา
ระดับบัณฑิตศึกษา สาขาวิชาดนตรี
ผู้บริหารปัจจุบัน
คณบดีวิทยาลัยการดนตรีปัจจุบัน รองศาสตราจารย์ ดร.สุพัตรา วิไลลักษณ์ รองคณบดีปัจจุบัน
ผู้ช่วยคณบดีปัจจุบัน
อักษรลิเนียร์เอ
อักษรลิเนียร์เอ ใช้เขียนในช่วง 1,257 – 907 ปีก่อนพุทธศักราช มีสัญญลักษณ์ 60 ตัวแสดงพยางค์ และอีก 60 ตัวแสดงเสียงและสื่อถึงความหมาย ส่วนใหญ่ใกล้เคียงกับอักษรลิเนียร์บี เขียนในแนวนอน จากซ้ายไปขวา บนแผ่นดินเหนียว ซึ่งอาจใช้จดบันทึกในการค้าขาย
การค้นพบ
ในปี พ.ศ. 2443 นักโบราณคดี เซอร์ อาร์เธอร์ อีแวนส์ พบจารึกแผ่นดินเหนียวจำนวนมาก ซึ่งเขียนด้วยเครื่องหมายแปลก ๆ ที่นอสซอส เกาะครีท อีวานส์เชื่อว่า เขาค้นพบพระราชวังของพระเจ้าไมเนอร์ และเขาวงกตแห่งมิโนทอร์ เขาจึงตั้งชื่อภาษาและจารึกนั้นว่าไมนอส (Minuan) เขาพยายามถอดความจารึกเหล่านั้น แต่ทำได้น้อยมาก เขาตั้งสมมติฐานว่า ในจารึกมีระบบการเขียนที่แตกต่างกัน 3 ระบบ คือ อักษรไฮโรกลิฟฟิก อักษรลิเนียร์เอ และอักษรลิเนียร์บี อักษรไฮโรกลิฟฟิก ปรากฏเฉพาะส่วนที่เป็นตราประทับ และพอจะถอดความได้บ้าง อักษรลิเนียร์เอยังถอดความไม่ได้ แต่น่าจะมาจากอักษรไฮโรกลิฟฟิก อักษรลิเนียร์บีน่าจะมาจากอักษรลิเนียร์เอ แต่ความสัมพันธ์ระหว่างอักษรทั้งสอง ยังไม่ชัดเจน
วิทยาลัยการดนตรี มหาวิทยาลัยราชภัฏบ้านสมเด็จเจ้าพระยา
ผู้บริหารปัจจุบัน
หัวหน้าภาควิชาดนตรีไทยปัจจุบัน
ประธานหลักสูตรปัจจุบัน
คณาจารย์ประจำวิทยาลัยการดนตรีปัจจุบัน
ภาควิชาดนตรีตะวันตก
ภาควิชาดนตรีไทย
แฮลลี เบร์รี
แฮลลี มาเรีย เบร์รี (Halle Maria Berry) เกิดเมื่อวันที่ 14 สิงหาคม ค.ศ. 1966 ที่คลีฟแลนด์ โอไฮโอ สหรัฐอเมริกา เมื่ออายุ 17 ปี เธอชนะการประกวดมิสทีนออล อเมริกัน พีเจียน ซึ่งเป็นตัวแทนของรัฐโอไฮโอในปี ค.ศ. 1985 และในปีถัดมา ค.ศ. 1986 เมื่อเธอได้ก้าวเข้าสู่เวทีมิสยูเอสเอพีเจียน โดยเบร์รีสามารถคว้าตำแหน่งรองอันดับ 1 ไปครอง หลังจากนั้นเธอก็ได้เป็นนางแบบ และก้าวสู่วงการโทรทัศน์ในรายการซีรีส์ที่ชื่อว่า "Living Dolls" ในปี 1989 ต่อจากนั้นได้แสดงภาพยนตร์อย่างเช่น Boomerang (1992) ซึ่งได้แสดงร่วมกับเอ็ดดี้ เมอร์ฟีย์ และเรื่อง The Flintstones (1994) เธอยังเคยได้รับรางวัลในฐานะนักแสดงนำหญิงยอดเยี่ยมหลายรายการเช่น รางวัลลูกโลกทองคำ และยังได้รางวัลออสการ์จากภาพยนตร์เรื่อง Monster's Ball ในสาขานักแสดงนำหญิงยอดเยี่ยมอีกด้วย
อ้างอิง
1966
เฟนเดอร์ แจสเบส
เฟนเดอร์แจสเบส (Fender Jazz Bass) หรือมักเรียกโดยย่อว่า แจสเบส (Jazz Bass) หรือ เจเบส (J Bass) เป็นเบสไฟฟ้ารุ่นหนึ่ง เป็นผลงานเบสไฟฟ้ารุ่นที่สองของ แคลเรนซ์ เลโอไนดัส เฟนเดอร์ (Clarence Leonidas Fender) นักนวัตกรรมชาวอเมริกัน ถัดจาก เฟนเดอร์พรีซิชันเบส
เฟนเดอร์แจสเบสต่างจากเฟนเดอร์พรีซิชันเบส ที่เสียงระดับกลางใสและกังวาลกว่า ทั้งพึ่งพาเสียงประสานพื้นฐานน้อยลงเป็นสามเท่า เหล่านักเบสที่ชื่นชอบการประสมเสียงจึงมักเลือกใช้เฟนเดอร์แจสเบส
ตันกิมเจ๋ง
พระยาอนุกูลสยามกิจ อุปนิกษิตสยามรัฐ มีชื่อตัวว่า ตันกิมเจ๋ง, ตันกิมจึ๊ง หรือ กิมเจ๋ง แซ่ตัน (陳金鐘甲, พ.ศ. 2372 – กุมภาพันธ์ 2435) นักการเมืองและนักธุรกิจชาวสิงคโปร์ เขาเป็นบุตรชายคนโตจากบุตรชายทั้งหมด 3 คนของตันต็อกเส็ง (เอกสารไทยเรียก ต๊กเฮง) ผู้ก่อตั้งและนักลงทุนของโรงพยาบาลตันต็อกเส็ง หนึ่งในโรงพยาบาลที่ใหญ่ที่สุดของสิงคโปร์ เขาเป็นกงสุลให้กับญี่ปุ่น สยาม และรัสเซีย และเป็นขุนนางของราชสำนักสยาม เขาเป็นหนึ่งในผู้นำพ่อค้าของสิงคโปร์และเป็นหนึ่งในชายที่ร่ำรวยที่สุดของสิงคโปร์ในเวลานั้น
พระยาอนุกูลสยามกิจได้ถวายตัวหลานสาวคนหนึ่งของตนให้เป็นเจ้าจอมใน พระบาทสมเด็จพระจุลจอมเกล้าเจ้าอยู่หัว คือ เจ้าจอมกิมเนียว ในรัชกาลที่ 5
มากไปกว่านั้น บุตรีคนหนึ่งของพระยาอนุกูลสยามกิจ ชื่อ ชุน อนุกูลสยามกิจ ได้สมรสกับนายเป๋า วีรางกูร นักธุรกิจคนสำคัญคนหนึ่งของไทย เเละให้กำเนิดบุตร ธิดา 3 คน คือ
1.นางมาลี ศุภผล (สมรสกับ นายธรรมนูญ ศุภผล)
2.คุณหญิง โมลี คอมันตร์ (สมรสกับ ดร.ถนัด คอมันตร์ อดีตหัวหน้าพรรคประชาธิปัตย์ อดีตรองนายกรัฐมนตรีในรัฐบาลพลเอกเปรม ติณสูลานนท์ และอดีตรัฐมนตรีว่าการกระทรวงการต่างประเทศในรัฐบาลจอมพลสฤษดิ์ ธนะรัชต์ จนถึงรัฐบาลจอมพลถนอม กิตติขจร)
3.นายวรี วีรางกูร
สาธารณรัฐประชาธิปไตยคองโก
สาธารณรัฐประชาธิปไตยคองโก (République Démocratique du Congo) หรือบางครั้งมีผู้เรียกว่า คองโก (Congo) และ คองโก-กินชาซา (Congo-Kinshasa) หรือ คองโกใหญ่ และ คองโกตะวันออก เป็นประเทศหนึ่งในภูมิภาคแอฟริกากลางและเป็นประเทศที่มีขนาดใหญ่อันดับที่ 2 ของทวีป สาธารณรัฐประชาธิปไตยคองโกมีอาณาเขตจรดสาธารณรัฐแอฟริกากลางและซูดานใต้ทางทิศเหนือ จรดยูกันดา รวันดา บุรุนดี และแทนซาเนียทางทิศตะวันออก จรดแซมเบียและแองโกลาทางทิศใต้ และจรด(สาธารณรัฐ)คองโกทางทิศตะวันตก โดยมีทางออกสู่ทะเลตามแม่น้ำคองโกไปสู่อ่าวกินี